Georgië-vloede: Dieretuin-tier doodgeskiet na aanval | Maroela Media
Georgië-vloede: Dieretuin-tier doodgeskiet na aanval
Die tier wat doodgeskiet is. Foto: Facebook
'n Seldsame wit tier wat onlangs uit die Tbilisi-dieretuin in Georgië ontsnap het nadat gedeeltes van die dieretuin tydens vloede verwoes is, is doodgeskiet.
Volgens InterressNews het die tier twee mans aangeval en een van hulle doodgebyt. Die mans is aangeval toe hulle glo die tier genader het waar dit in 'n pakhuis weggekruip het. Die tier is daarna opgespoor en doodgeskiet.
Verskeie diere, waaronder ses tiere, ses leeus en agt bere het uit hul hokke ontsnap toe die rivier langs die dieretuin die naweek oorstroom het. Die polisie het reeds 'n paar diere doodgeskiet uit vrees vir die inwoners se veiligheid.
Zurab Gurielidze, direkteur van die dieretuin, het aan verslaggewers gesê 'n gesogte wit leeu is ook doodgeskiet. Volgens berigte het die dieretuin meer as 300 diere verloor in die oorstromings. Die meeste van die diere het glo verdrink.
Foto's: Talle gevaarlike diere ontsnap uit dieretuin weens vloede in Georgië
Ses jong mense sterf toe balkon meegee
Aardbewing het Everest geskuif
Lappop · 4 jaar gelede
En omdat hulle so flippen onnosel is om die tier te nader, moet die pragtige dier nou geskiet word. Hoekom nie uitgaan, die pakhuis se deure toemaak en bel dat iemand van die dieretuin die tier met 'n verdowingspyl kom skiet en hom terugneem dieretuin toe nie.